การประกวดเขียนและกล่าวสุนทรพจน์
หัวข้อ “เส้นทางแห่งศรัทธา ร่วมสมานฉันท์ สู่สันติภาพ”
โอกาสครบรอบ 800 ปี มรณกรรมนักบุญฟรังซิสแห่งอัสซีซี
และครบรอบ 40 ปี งานภาวนาเพื่อสันติภาพโลก ณ เมืองอัสซีซี

1. คุณสมบัติผู้เข้าประกวด
1. ผู้เข้าประกวด 1 คน สามารถส่งผลงานได้ 1 ผลงาน 
2. ผลงานต้องเกิดจากความคิดและการเรียบเรียงของผู้เข้าประกวดเอง 
3. ผลงานต้องไม่เคยได้รับรางวัลจากการประกวดอื่นมาก่อน 
4. ผู้ได้รับรางวัลชนะเลิศต้องสามารถเข้าร่วมงานและกล่าวสุนทรพจน์บนเวทีในวันงานได้ 

2. หัวข้อการประกวด
ผู้เข้าประกวดเขียนและกล่าวสุนทรพจน์ในหัวข้อ
“เส้นทางแห่งศรัทธา ร่วมสมานฉันท์ สู่สันติภาพ”
เนื้อหาควรสะท้อนความคิดและมุมมองเกี่ยวกับ ศรัทธา ความสมานฉันท์ การเคารพในความแตกต่าง และการอยู่ร่วมกันอย่างสันติ รวมถึงบทบาทของเยาวชนในการมีส่วนร่วมสร้างสันติภาพให้เกิดขึ้นในชีวิตประจำวัน ชุมชน สังคม และโลก
ผู้เข้าประกวดสามารถนำเสนอแนวคิดจากมุมมอง ประสบการณ์ หรือความเชื่อของตนเองได้ โดยเคารพความแตกต่างและศักดิ์ศรีของผู้อื่น

3. รูปแบบผลงานสุนทรพจน์
1. จัดทำสุนทรพจน์ความยาว ไม่เกิน 1 หน้ากระดาษ A4 
2. ใช้ แบบฟอร์มที่ผู้จัดกำหนด  [ดาวน์โหลดแบบฟอร์ม] 
3. ใช้ภาษาไทยในการเขียนและกล่าวสุนทรพจน์ 
4. เนื้อหาต้องสอดคล้องกับหัวข้อการประกวด ใช้ภาษาสุภาพและเหมาะสม 
5. เนื้อหาต้องไม่ดูหมิ่น สร้างความเกลียดชัง หรือก่อให้เกิดความขัดแย้งต่อบุคคล ศาสนา ความเชื่อ เชื้อชาติ หรือกลุ่มใด 
6. ผลงานต้องไม่คัดลอก ลอกเลียน หรือละเมิดลิขสิทธิ์หรือทรัพย์สินทางปัญญาของผู้อื่น 
7. ต้องส่งต้นฉบับทั้งในรูปแบบ Microsoft Word (.docx) และ PDF (.pdf) โดยเนื้อหาของทั้งสองไฟล์ต้องตรงกัน 

4. การใช้ปัญญาประดิษฐ์ (AI)
การประกวดมุ่งส่งเสริมความคิด การเขียน และการถ่ายทอดมุมมองของผู้เข้าประกวดด้วยตนเอง จึงกำหนดหลักเกณฑ์เกี่ยวกับการใช้ปัญญาประดิษฐ์ (AI) ดังนี้
1. ผลงานต้องเกิดจาก ความคิดและการเรียบเรียงของผู้เข้าประกวดเอง 
2. ไม่อนุญาตให้ใช้ AI สร้างหรือเขียนเนื้อหาสุนทรพจน์ทั้งหมดหรือบางส่วนแทนผู้เข้าประกวด 
3. คณะกรรมการอาจขอให้ผู้เข้าประกวดอธิบาย แนวคิด ที่มาของเนื้อหา หรือกระบวนการเขียน เพิ่มเติม หากมีข้อสงสัยเกี่ยวกับผลงาน 
4. หากตรวจสอบพบว่าผลงานไม่เป็นไปตามหลักเกณฑ์ ผู้จัดขอสงวนสิทธิ์ในการตัดสิทธิ์จากการประกวดหรือเพิกถอนรางวัล 

5. รูปแบบคลิปวิดีโอ
ผู้เข้าประกวดต้องบันทึกคลิปวิดีโอการกล่าวสุนทรพจน์ตามผลงานที่ส่งเข้าประกวด โดยมีข้อกำหนดดังนี้
1. บันทึกคลิปวิดีโอในรูปแบบ แนวนอน (Landscape) 
2. ผู้เข้าประกวดต้องเป็นผู้กล่าวสุนทรพจน์ด้วยตนเอง 
3. เนื้อหาที่กล่าวในคลิปต้องตรงกับต้นฉบับที่ส่งเข้าประกวด 
4. บันทึกภาพและเสียงตามธรรมชาติ โดยให้เห็นผู้กล่าวและได้ยินเสียงอย่างชัดเจน 
5. ไม่ใส่เพลงประกอบ 
6. ไม่ใส่ตัวอักษร คำบรรยาย หรือ Subtitle 
7. ไม่ใส่กราฟิก ภาพประกอบ หรือเอฟเฟกต์ 
8. ไม่ตัดต่อเนื้อหาการกล่าวสุนทรพจน์ 
9. สามารถบันทึกด้วยโทรศัพท์มือถือหรือกล้องทั่วไปได้ โดยไม่จำเป็นต้องใช้อุปกรณ์ระดับมืออาชีพ 
การพิจารณาคลิปวิดีโอมุ่งพิจารณาความสามารถในการกล่าวและถ่ายทอดสุนทรพจน์ของผู้เข้าประกวด มิได้พิจารณาจากคุณภาพการผลิตวิดีโอ








6. ผลงานที่ต้องส่ง
ผู้เข้าประกวดต้องส่งผลงานให้ครบ 3 รายการ ได้แก่
1. คลิปวิดีโอแนวนอน การกล่าวสุนทรพจน์ 
2. ไฟล์ Microsoft Word (.docx) ต้นฉบับสุนทรพจน์ 
3. ไฟล์ PDF (.pdf) ต้นฉบับสุนทรพจน์ 
กรณีส่งไฟล์ไม่ครบถ้วน หรือผลงานไม่เป็นไปตามรูปแบบที่กำหนด ผู้จัดขอสงวนสิทธิ์ในการไม่นำผลงานเข้าสู่การพิจารณา

7. ระยะเวลาการส่งผลงาน
เปิดรับผลงานตั้งแต่วันนี้ – 28 กันยายน 2026
ส่งผลงานผ่าน cidcu.cbct@gmail.com
ผู้เข้าประกวดควรตรวจสอบข้อมูลและไฟล์ทั้งหมดให้เรียบร้อยก่อนส่งผลงาน

8. เกณฑ์การตัดสิน
คะแนนรวมทั้งสิ้น 100 คะแนน แบ่งเป็น 2 ส่วน
ด้านเนื้อหาและการเขียน 60 คะแนน
พิจารณาจากความสอดคล้องกับหัวข้อ แนวคิดและสาระสำคัญ ความลึกซึ้งและความคิดสร้างสรรค์ การเรียบเรียงเนื้อหา การใช้ภาษา ตลอดจนความสามารถในการถ่ายทอดแนวคิดเรื่องศรัทธา ความสมานฉันท์ และสันติภาพ
ด้านการกล่าวสุนทรพจน์ 40 คะแนน
พิจารณาจากการออกเสียง น้ำเสียง จังหวะและการเน้นคำ บุคลิกภาพ ความมั่นใจ ความเป็นธรรมชาติ ตลอดจนความสามารถในการถ่ายทอดสารและสร้างความประทับใจแก่ผู้ฟัง
คำตัดสินของคณะกรรมการถือเป็นที่สิ้นสุด

9. รางวัล
รางวัลชนะเลิศ				เงินรางวัล 3,000 บาท พร้อมเกียรติบัตร
รางวัลรองชนะเลิศ อันดับ 1		เงินรางวัล 2,000 บาท พร้อมเกียรติบัตร
รางวัลรองชนะเลิศ อันดับ 2		เงินรางวัล 1,000 บาท พร้อมเกียรติบัตร
ผู้ส่งผลงานเข้าร่วมการประกวดทุกคนจะได้รับเกียรติบัตร


ผู้ชนะเลิศ
ผู้ได้รับ รางวัลชนะเลิศ จะได้รับเกียรติให้ กล่าวสุนทรพจน์บนเวทีในวันงาน “เส้นทางแห่งศรัทธา ร่วมสมานฉันท์ สู่สันติภาพ”   ในวันที่ 3 ตุลาคม ค.ศ. 2026  |  เวลา  08.30 - 15.00 น.
ณ สักการะสถานบุญราศีนิโคลัส บุญเกิด กฤษบำรุง

10. การประกาศผล
ประกาศผลการตัดสินในวันที่ 30 กันยายน ค.ศ. 2026 ผ่านช่องทาง dialogue.cbct.or.th
ผู้จัดจะติดต่อผู้ได้รับรางวัลตามข้อมูลที่แจ้งไว้ในการสมัคร

11. เงื่อนไขการประกวด
1. ผู้เข้าประกวดรับรองว่าข้อมูลและผลงานที่ส่งเข้าประกวดเป็นไปตามหลักเกณฑ์ที่กำหนด 
2. ผลงานต้องไม่ละเมิดลิขสิทธิ์ ทรัพย์สินทางปัญญา หรือสิทธิของบุคคลอื่น 
3. ผู้เข้าประกวดเป็นผู้รับผิดชอบต่อเนื้อหาของผลงานที่ส่งเข้าประกวด 
4. ผู้จัดขอสงวนสิทธิ์ในการนำผลงาน ภาพถ่าย และคลิปวิดีโอที่ส่งเข้าประกวดไปเผยแพร่เพื่อการประชาสัมพันธ์ การศึกษา และกิจกรรมที่เกี่ยวข้องกับงาน 
5. หากตรวจพบภายหลังว่าผลงานไม่เป็นไปตามหลักเกณฑ์ ผู้จัดขอสงวนสิทธิ์ในการ ตัดสิทธิ์หรือเพิกถอนรางวัล 
6. ผู้จัดขอสงวนสิทธิ์ในการพิจารณาแก้ไขหรือเพิ่มเติมรายละเอียดที่จำเป็นเพื่อความเหมาะสมในการดำเนินการประกวด 
7. คำตัดสินของคณะกรรมการถือเป็นที่สิ้นสุด

